Document ID: /roh_data/filtered/fineweb-2-filterrobots_roh.jsonl.gz/48381

Davent da questa notg vala in scumond d’exportar rauba per il sectur d’energia, e servetschs che fan part. Medemamain scumandads èn tschertas activitads finanzialas cun interpresas dal sectur d’energia.
In nov scumond d’import vala per products da fier e d’atschal ord la Russia ni cun origin russ. Exportar rauba da luxus ed instruments per la navigaziun maritima è medemamain scumandà. Autras sancziuns pertutgan il sectur da finanzas e da rating.
Emetturs russ restan averts
Vitiers ha il Cussegl federal decidì il venderdi, da betg surpigliar da l'UE la mesira pertutgant emetturs russ sco «Sputnik» e «Russia Today». Uschia han consuments en Svizra vinavant la pussaivladad da vesair ils cuntegns da quests emetturs russ. Ils dus emetturs na vegnan betg scumandads en Svizra.